**KRITERIJI ZA OCJENJIVANJE VLADANJA**

Vladanje učenika je ponašanje učenika na nastavi i drugim oblicima odgojno-obrazovnog rada. Sukladno čl. 72. Stavak 5. Zakona o odgoju i obrazovanju u osnovnoj i srednjoj školi, opisne ocjene iz vladanja su uzorno, dobro i loše. Sukladno čl. 73. Stavak 1. istog Zakona, ocjenu iz vladanja utvrđuje razrednik, a prema Pravilniku o načinima, postupcima i elementima vrednovanja učenika u osnovnoj i srednjoj školi, 2010. godine, čl. 15. Stavak 6. ocjenu vladanja učenika zaključuje razrednik uz mišljenje razrednog vijeća. Kako bi se objektivno ocijenilo vladanje učenika potrebno je pratiti i evidentirati ponašanje učenika i služiti se Kriterijima za ocjenjivanje vladanja.

Ako je učeniku izrečena pedagoška mjera opomene, učenik ne može imati „uzorno“ vladanje, osim ako je u potpunosti ispravio sankcionirano ponašanje. Ako je učeniku izrečena pedagoška mjera ukora ili više, ne može imati „dobro“ vladanje, osim ako je nakon mjere ukora učenik u potpunosti ispravio sankcionirano ponašanje.

Ako je prisutan jedan kriterij za „dobro“ vladanje, ono ne može biti ocjenjeno kao „uzorno“. Ako je prisutan jedan kriterij za „loše“ vladanje, ono ne može bit ocjenjeno kao „uzorno“ ili „“dobro“.

Prije primjene ovih Kriterija, razrednici su dužni upoznati učenike na satu razrednika i roditelje na roditeljskom sastanku sa sastavnicama navedenim u Kriterijima za ocjenjivanje vladanja.

Područja praćenja ponašanja učenika su:

1. Odnos prema radu
2. Odnos prema učenicima
3. Odnos prema učiteljima i ostalim djelatnicima škole
4. Odnos prema školskoj imovini te društvenom i prirodnom okružju

Razrednik procjenjuje ponašanje učenika po sastavnicama svakog pojedinog područja te na kraju daje prijedlog ocjene iz vladanja i iznosi ga razrednom vijeću.

Pokazatelj potrebe da se snizi ocjena vladanja treba biti ponavljanje nepoželjnog ponašanja koje treba biti pravovremeno evidentirano u razrednikovoj evidenciji. Ako je nepoželjno ponašanje evidentirano više od pet puta vladanje ne može biti uzorno, a ako je evidentirano više od deset puta vladanje ne može biti dobro. O neprihvatljivom ponašanju, njegovoj evidenciji i posljedicama, trebaju pravovremeno biti obaviješteni i učenik i roditelji, nakon čega će razrednik pratiti eventualna ponavljanja neprihvatljivog ponašanja.

1. **Odnos prema radu**

|  |  |  |
| --- | --- | --- |
| Uzorno | Dobro | Loše |
| -redovito pohađa nastavu i ostale aktivnosti i nema neopravdanih izostanaka  - primjeran odnos prema učenju i radu: na satu surađuje, uglavnom je aktivan i zainteresiran  - poštuje dogovorena pravila  - izvršava dogovorene zadatke (nosi pribor, opremu…)  - prihvaća odgovornost za svoje postupke | -učenik ima izrečenu mjeru opomenu zbog neopravdanih izostanak  - ne prati i ometa nastavu  - ne poštuje dogovorena pravila  - ne izvršava dogovorene zadatke  - ne prepoznaje odgovornost za svoje postupke | - učenik ima izrečenu mjeru ukora ili strogog ukora zbog neopravdanih izostanaka  -ne prati i ometa nastavu  -ne poštuje dogovorena pravila  -ne izvršava dogovorene zadatke  -ne prihvaća odgovornost za svoje postupke |

1. **Odnos prema drugim učenicima**

|  |  |  |
| --- | --- | --- |
| Uzorno | Dobro | Loše |
| -ne ometa druge učenike u praćenju nastave  -ne ugrožava sigurnost drugih učenika, ne vrijeđa, ne ismijava, ne prijeti, ne psuje drugim učenicima  -prihvaća odgovornost za svoje postupke u odnosima s drugim učenicima | -ometa druge učenike u praćenju nastave  -ugrožava sigurnost drugih učenika, vrijeđa, ismijava, prijeti ili psuje drugim učenicima  -prebacuje krivicu na druge učenike | -učestalo ometa druge učenike  -ugrožava sigurnost drugih učenika, vrijeđa, ismijava, prijeti ili psuje drugim učenicima  -često okrivljuje druge učenike za vlastite loše postupke |

1. **Odnos prema učiteljima i ostalim djelatnicima škole**

|  |  |  |
| --- | --- | --- |
| Uzorno | Dobro | Loše |
| -pozitivno reagira na zahtjeve koje postavljaju učitelji (u skladu s pravnim propisima i Kućnim redom škole)  -na primjeren način komunicira sa svim učiteljima i djelatnicima škole i uvažava njihove zahtjeve  -ne ugrožava sigurnost učitelja i ostalih djelatnika škole | -oglušio se na zahtjeve koje postavljaju učitelji (u skladu s pravnim propisima i Kućnim redom škole)  -uvažava samo učitelje predavače i s njima komunicira na primjeren način, a ostale ne uvažava  - ugrožava sigurnosti učitelja i ostalih djelatnika | -negativno reagira na zahtjeve koje postavljaju učitelji i oglušio se više puta na njih (u skladu s pravnim propisima i Kućnim redom škole)  -komunikacija s učiteljima i ostalim djelatnicima škole učestalo je neprimjerena, ne uvažava i ne poštuje učitelje  -svojim ponašanjem učestalo ugrožava svoju sigurnost, sigurnost učitelja i ostalih djelatnika |

1. **Odnos prema školskoj imovini te društvenom i prirodnom okružju**

|  |  |  |
| --- | --- | --- |
| Uzorno | Dobro | Loše |
| -učenik čuva imovinu (učenika, škole, osobnu, društvenu…)  -doprinosi ugledu škole u svim prigodama (susreti, ekskurzije, izleti, projekti, priredbe…)  -poštuje zabranu unošenja zabranjenih sredstava u unutrašnji ili vanjski prostor škole  -poštuje različitosti, ima visok prag tolerancije i uvažava manjine  -prihvaća svoju odgovornost za svoje postupke prema imovini škole te društvenom i prirodnom okružju  -posjeduje razvijenu ekološku svijest i ponaša se u skladu s tim | -uništavanje imovine (učenika, škole, osobnu, društvenu…)  - narušava ugled škole  -oglušio se na zabranu unošenja zabranjenih  - nepoštivanje različitosti, netolerancija i neuvažavanje manjina  -neprihvaćanje odgovornosti za svoje postupke prema imovini škole te društvenom i prirodnom okružju  - ima djelomično razvijenu ekološku svijest | -učestalo uništava imovinu (učenika, škole, osobnu, društvenu…)  -učestalo narušava ugled škole  -učestalo krši zabranu unošenja zabranjenih sredstava u unutrašnji ili vanjski prostor škole  -učestalo nepoštivanje različitosti, netolerancija i neuvažavanje manjina  -ne prihvaća odgovornost za svoje postupke prema imovini škole te društvenom i prirodnom okružju  -nema razvijenu ekološku svijest |